stanford-oval/wikipedia huggingface dataset:
מחלף אייל

| --- | --- |
 תאריך הקמת המחלף:  2002
 מיקום:  קיבוץ אייל
 כבישים במחלף:    כביש 6 כביש 5504
 קואורדינטות:  32°12′27″N 34°57′46″E﻿ / ﻿32.20748056°N 34.96283056°E﻿ / 32.20748056; 34.96283056
 
  (למפת נתניה מוגדלת) מחלף אייל(למפת נתניה רגילה) מחלף אייל(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אייל(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אייל
 
מחלף אייל הוא מחלף המחבר בין כביש 6 לכביש 5504 ובעתיד לכביש 551.
המחלף נקרא על שם קיבוץ אייל הנמצא מזרחית למחלף. המחלף ממוקם בסמוך לקיבוץ ניר אליהו וכקילומטר צפונית מגדר ההפרדה וקלקיליה. מספרו של הכביש בתוואי הגשר הוא 551 אך זהו קטע קצר בן קילומטר וחצי העתיד להפוך לכביש רוחב בשרון הצפוני בין אזור קיבוץ יקום בכביש 2 למחלף אייל.
המחלף מחבר את כוכב יאיר, צור יגאל, טירה, טייבה וקיבוץ אייל עם כפר סבא, ומאפשר ירידה לכביש חוצה ישראל. הוא הוקם על ידי חברת דרך ארץ, זכיינית קטע הכביש המרכזי של כביש 6, ותוכנן על ידי חברת כביש חוצה ישראל. המחלף נפתח לתנועה בספטמבר 2002, ומיד הפך למוקד של תאונות דרכים. העלייה למחלף מכיוון מערב כוללת עיקולים חדים. באמצע המחלף צומת שדרכו ניתן לרדת לכביש חוצה ישראל לכיוון צפון ולכיוון דרום. בצדו המזרחי של המחלף פניות חדות ימינה (לכיוון קלקיליה) ושמאלה (לכיוון כוכב יאיר וצור יגאל) המחייבות האטה ניכרת במהירות הנסיעה.
באוגוסט 2003 הושלמה סלילתו של כביש 6 בין מחלף אייל לניצני עוז.
הקמתו של המחלף הביא לעלייה בפקקי התנועה באזור מאחר שנוספו שלושה צמתים מרומזרים על הכביש המוביל לכוכב יאיר-צור יגאל. בספטמבר 2023 אושרה תוכנית לשיפור תוואי הדרך ובניית גשרים נוספים שיביאו להתייתרות הרמזורים חלנסיעה רציפה ללא עצירות שיורידו את עומסי התנועה באזור.
מבנה המחלף

מבנה המחלף הוא מסוג מחלף יהלום. גשר המחלף חולף על כביש 6 בתוואי כביש 5504. בשני צידי הגשר ממוקמים צמתים מרומזרים המאפשרים את הכניסות והיציאות מכביש 6.
ראו גם

כבישי ישראל
הערות שוליים

↑  דוד רטנר, מחלף אייל - אתר מרובה תאונות, באתר הארץ, 13 ביולי 2004
↑  ענת ג'ורג'י, מחלף אייל: 6 חודשים, 10 תאונות, באתר הארץ, 4 בפברואר 2003
↑  ענת ג'ורג'י, שדרוג לרעה, באתר הארץ, 16 במאי 2003
↑  גל ניסים, ‏חוצה ישראל: קטע נוסף באורך 13 ק"מ, בין מחלף אייל לניצני עוז ייפתח מחרתיים, באתר גלובס, 6 באוגוסט 2003
↑  סנונית ראשונה? תושבי כוכב יאיר-צור יגאל יפגינו נגד הפקקים במחלף אייל, באתר גלובס, 17 ביוני 2008
| 0 | 1 | 2 |
| --- | --- | --- |
| הקודם: מחלף חורשים | מחלפים בכביש 6 | הבא: מחלף ניצני עוז |
מייזו

| --- | --- |


משרדי החברה בג'והאי
 נתונים כלליים
 סוג:  יצרנית אלקטרוניקה
 מייסדים:  ג'ק וונג
 תקופת הפעילות:  2003–הווה (כ־21 שנים)
 מיקום המטה:  הרפובליקה העממית של סין ג'והאי, גואנגדונג, סין
 ענפי תעשייה:  טלפונים חכמים, נגני MP3
 מוצרים עיקריים:  אלקטרוניקה ביתית, ציוד תקשורת 
 הכנסות:  451.5 מיליון דולר אמריקני (2013)
 רווח:  16.4 מיליון דולר (2013)
 נשיא:  לי נאן (סגן נשיא)
 יו"ר:  ג'ק וונד
 מנכ"ל:  אבר ביי
 עובדים:  3,000 (2015)
  
 האתר הרשמי
 
חברת מייזו טכנולוגיות בע"מ (באנגלית: Meizu Technology Co., Ltd.‎, בסינית: 魅族科技有限公司, תעתיק פין-יין: Mèizú Kējì Yǒuxiàn Gōngsī) היא יצרנית אלקטרוניקה סינית שבסיסה בג'והאי (אנ') שבגואנדונג. החברה הוקמה ב-2003, ובתחילה ייצרה נגני MP3 ו-MP4. החל מ-2008 היא מתמקדת בייצור טלפונים חכמים. מייזו היא אחת מיצרניות הטלפונים החכמים הגדולות בסין, היא מכרה 8.9 מיליון טלפונים במחצית הראשונה של 2015.
מוצרים > טלפונים חכמים > סדרת PRO

סדרת PRO הוצגה עם השקת Meizu PRO 5, יורשו של ה-Meizu MX4 Pro. זוהי סדרת מוצרי הדגל של מייזו. מדובר במכשירים חזקים עם ביצועים גבוהים.
Meizu PRO 5
Meizu PRO 5 Ubuntu Edition
Meizu PRO 6
Meizu PRO 6 Plus
Meizu PRO 7
Meizu PRO 7 Plus
Meizu PRO 15
Meizu PRO 15 plus
Meizu PRO 16
Meizu PRO 16 plus
מוצרים > טלפונים חכמים > סדרת MX

סדרת MX היא סדרת טלפונים חכמים שמבחינת חוזקה וביצועיה ממוקמת בין סדרת מוצרי הדגל למוצרים באמצע טווח המוצרים של מייזו.
Meizu MX
Meizu MX2
Meizu MX3
Meizu MX4
Meizu MX4 Ubuntu Edition
Meizu MX4 Pro
Meizu MX5
Meizu MX6
מוצרים > טלפונים חכמים > סדרת M

סדרת M היא סדרת טלפונים חכמים שאמורה  להיות מכשירים שימושים ובמחירים סבירים.
Meizu M1 Note
Meizu M2
Meizu M2 Note
Meizu M3
Meizu M3E
Meizu M3S
Meizu M3 Max
Meizu M3 Note
Meizu M5
Meizu M5 Note
Meizu M5c
Meizu M5s
Meizu M6
Meizu M6s
Meizu M6 Note
Meizu M8
Meizu M9
מוצרים > טלפונים חכמים > סדרת U

Meizu U10
Meizu U20
מוצרים > מערכת הפעלה

Flyme OS
מוזיקה עיראקית

קבוצת תיאטרון מוזיקלי בבגדאד, שנות ה-20 של המאה ה-20
המוזיקה העיראקית (בערבית: موسيقى عراقية) היא מוזיקה הכוללת מספר רחב של מוזיקות מקבוצות אתניות וז'אנרים שונים. היא כוללת את המוזיקה של הערבים, האשורים, הכורדים והטורקמנים, לצד עמים משניים יותר. לצד המוזיקה המסורתית, במוזיקה העיראקית מתפתחים סגנונים עכשוויים יותר כגון פופ, רוק, ומוזיקת נשמה. עיראק ידועה כמקור של שלושה כלי מוזיקה מרכזיים בעולם המוזיקה הערבית, העוד, הסנטור העיראקי והרבאב, ומשם באו רבים מגדולי נגני העוד, כגון הנגן היהודי דאוד אל-כוויתי, אחמד מוח'תאר, מוניר באשיר ונסיר שמה.
נגן חליל עיראקי
מוזיקה עיראקית מסורתית

המוזיקה העיראקית המסורתית מחייבת דיון על הסביבה החברתית שבה נוצרה, כמו גם יחס לשירה העיראקית. הפואטיקה היא אמנות מרכזית בעיראק, והזמרה היא המרכזית והאהובה מכולן. בבגדאד, בין השנים 760–1260, המשוררים דחו את השימוש בתווים. המוזיקה מורכבת ממודוסים מלודיים, והיא נעה בצורה מדורגת עם פרקים חוזרים. השימוש בקצה התחתון של הטווח המלודי האופייני, כמו גם השימוש בדממה; לאחר מוזיקה קצבית, הזמר נע מעלה עד לטווח הגובה המוזיקלי הבא. ניתן להבחין בצורת קשתית, והשיר מסתיים בגובה המקורי.
זמרי בית המשפט בבגדד היו המצליחים ביותר וזכו לשבחים רבים על מצוינותם בהרכב, על היכרותם עם ההיסטוריה והשירים ועל הסלסולים והחידושים שלהם. הייתה קיימת גם תמיכה בזמרות, כמו אריב, משוררת פורה, קליגרפית, נגנית לאוטה, ומלחינה שכתבה יותר מאלף שירים. כלי הנגינה הפופולרי הוא העוד. המוזיקה העיראקית הקלאסית ניתנת לחילוק בשתי צורות, ז'אנרים או קנונים.
מבחינה היסטורית, המוזיקה העיראקית המסורתית הייתה מנוגנת מול הצופים, ובעיקר בהתכנסויות גברים, אך עם כניסת תעשיית הקלטת הקול הדברים השתנו, וגם נשים החלו להאזין למוזיקה, והמוזיקה המנוגנת מול הצופים נוגנה פחות משמעותית. היום המוזיקה מנוגנת מול הצופים בעיקר בחתונות. בנוסף, עד הרבע הראשון של המאה ה-20, התקיימו קונצרטים רבים, אך רובם ככולם נסגרו לאחר שתעשיית המוזיקה המוקלטת התפתחה.
מוזיקה עיראקית מסורתית > מקאם

ברחבי העולם הערבי, המקאם מתייחס למודוסים מלודיים ספציפיים. כאשר מוזיקאי מבצע מופעי מקאם, המבצע מאלתר לפי כללים מוגדרים. ישנם מספר מקאמים שונים, כל אחד עם מצב רוחו ומאפייניו. יש בין חמישים לשבעים מקאמים, ולרבים מהם יש סגנונות משנה. מאפיינים אחרים של המוזיקה העיראקית כוללים קצב איטי, מקצבים נקיים מסלסולים או מקווים מלודיים, ומודוסים מינוריים לרוב. כלי הנגינה העיראקיים הפופולריים ביותר הם: קאנון, ריק, סנטור, דרבוקה, נאקרה, נאי, דג'וזה (סוג של רבאב מקומי בעל ארבעה מיתרים) ועוד.
טקסטים מקאמיים בעיראק מושפעים לעיתים קרובות משירה ערבית קלאסית, כמו של מוחמד מהדי אל-ג'וואהרי, אל-מתנבי ואבו נואס, או משוררים פרסים כמו חאפז ועומר ח'יאם. כמה מבצעים השתמשו במקורות מסורתיים שתורגמו לניב הבגדאדי, ואחרים משתמשים בשפות ערבית, טורקית, ארמנית, עברית, טורקמנית, ארמית או פרסית.
מוזיקה עיראקית מסורתית > מקאם > היסטוריה

שורשיו של המקאם העיראקי המודרני מיוחסים לח'ליפות העבאסית, כאשר בירתה הייתה בגדאד.
הפסטה, סוג של שיר עממי המסכם את ביצועי המקאם, נהיה פופולרי במאה בסוף המאה ה-20, וגדל יחד עם עליית המוזיקה המוקלטת. בין הפסטיים הפופולריים ביותר הם נאזם אל-ע'זאלי וסלימה מוראד.
העידן המודרני

במשך רוב המאה ה-20, מצרים הייתה מרכז המוזיקה הערבית, והיו מעט כוכבים ממדינות אחרות שהגיעו להצלחה בינלאומית. היו זמרים מוסלמים, יהודים ונוצרים.
נגנים עיראקים השתתפו בקונגרס המוזיקלי הערבי המפורסם של קהיר בשנת 1932, בו השתתף גם הזמר המוסלמי מוחמד אל-קובנצ'י. בשנת 1936 תזמורת הרדיו העיראקי הוקמה על ידי זוג האחים היהודיים, מהזמרים והנגנים הבולטים ביותר בעיראק, סאלח ודאוד אל-כוויתי. במועדונים של בגדאד היו המוזיקאים היהודיים השליטים הבלתי מעורערים. במועדוני לילה אלו היו הרכבי עוד, קאנון ושני כלי הקשה, כאשר אותו פורמט עם נאי וצ'לו שימש ברדיו. אחת הסיבות לדומיננטיות של הנגנים היהודיים בראשית המאה העשרים הייתה בית ספר לילדים יהודים עיוורים, אותו הקים בסוף שנות ה-20 נגן הקאנון היהודי יוסף זערור. רבים מהתלמידים נהיו בסופו של דבר מוזיקאים אשר הרכיבו יחדיו תזמורת הנקראה "רדיו ישראל" או "קול ישראלי".
אחת מהזמרים המפורסמים ביותר בין שנות ה-30 לשנות ה-40 הייתה סלימה מוראד. בשנות ה-20 החלו שני האחים סאלח ודאוד אל-כוויתי להתבלט בעולם המוזיקה העיראקי; סאלח, נגן הכינור ודאוד, נגן העוד. באותו הזמן החלה סלימה מוראד להתפרסם. האחים, סאלח ודאוד אל-כוויתי החלו להופיע עמה ולהלחין לה שירים. האחים הפכו למוזיקאים המפורסמים ביותר בעיראק, ומוראד הייתה לזמרת המפורסמת ביותר.
בעקבות פתיחת תחנת הרדיו העיראקית בשנת 1936, האחים התבקשו להקים את הרכב המוזיקה הרשמי של תחנת הרדיו. נתנו להם את תפקיד זה מכיוון ששם הנאי והצ'לו שולבו לראשונה יחד עם תזמורת. הכבוד וההערצה למוראד היו יוצאי דופן באותה עת, שכן הופעות מוזיקה פומביות של נשים נחשבו מביישות באותה התקופה מאחר שרוב הזמרות גויסו מבתי בושת.
נגנים וזמרים רבים מאמצע המאה העשרים ועד סופה הוכשרו בקונסרבטוריון בבגדאד.
בשנים האחרונות בית הספר העיראקי של לנגני העוד הפך בולט מאוד, עם נגנים כמו סלמאן שוקור ומוניר באשיר, אשר פיתחו סגנון מעודן ועדין של ניגון המשלב אלמנטים ערביים ישנים עם השפעות חדשות יותר מאסיה הקטנה.
מוזיקת פופ

מוזיקת הפופ בעיראק בדרך כלל ללא מוטיבים מוזיקליים או מילים עתיקות, אבל כן כוללת שילוב של כלי נגינה מסורתיים ומודרניים. קאט'ם אל-סאהר, למשל, מכונה "האלביס של המזרח התיכון", אך הוא שר בערבית קלאסית. המוזיקאי הפופולרי אילהאם אל-מדפעי כולל את הגיטרה החשמלית ואת הסקסופון, אך משתמש בכלים מסורתיים כדי לשחזר שירים עממיים עתיקים.
עד נפילתו של סדאם חוסיין, תחנת הרדיו הפופולרית ביותר הייתה "קול הנוער", ששידרה את המוזיקה העממית הפופולרית של עיראק כדי לחזק את תרבות המדינה בקרב הצעירים. התחנה גם שידרה שירי רוק, פופ והיפ הופ מאומנים מרחיקי לכת כמו אמינם ו-אר.אי.אם, אשר כולם היו צריכים להיות מיובאים דרך ירדן בשל סנקציות כלכליות בינלאומיות, וגם המתקלטים והאורחים דיברו באנגלית. הלהקות האיריות הקורס ווסטלייף היו פופולריות במיוחד. מעיראק יצא גם כוכב פופ ערבי גדול - קאט'ם אל-סאהר, ששירו כוללים גם את "לדוג'ת אל-חייה", שאסר חוסיין על הפרובוקטיביות שבו.
זמרים עיראקים מודרניים אחרים כוללים את עלי אל-עיסאווי, ששירו "מח'תובה" היה להיט גדול בעולם הערבי והפך אותו למפורסם בכל רחבי עולם זה. בין האמנים העיקריים: שד'א חסון, רחמה ריאד, מאג'יד אל-מוהנדיס, חוסאם א-רסאם, רידה אל-עבדאללה, להקת הבנים העיראקית, לא ידוע לאף אחד, ואקרסיקאודה, להקת ההבי מטאל הראשונה של עיראק. ישנם גם זמרים אשורים אתניים כמו קלודיה חנה, אשור בית סרגיס ולינדה ג'ורג', כמו גם מספר מוזיקאים כורדים, טורקמנים, יזידים, אנשי הדום וארמנים כמו סטה הגופיאן.
מוזיקת פופ > בישראל

מבצעי הז'אנר העיראקי בישראל במאה ה 21 הם מועטים. בהם יש למנות את הפייטן הרב דוד מנחם ששר בערבית ובעברית. כמו כן הזמר דודו טסה אסף ועיבד חומרים לאלבום "דודו טסה והכוויתים", בו שילב בין המוזיקה העיראקית של סבו ואחיו ורוק עכשוי. האלבום כלל הקלטות ישנות של האחים אל כוויתי ותזמורתם. כמו כן השתתפו באלבום ברי סחרוף, יהודית רביץ וכרמלה טסה, אמו של דודו ובתו של דאוד אל כוויתי, ששרו גם הם בערבית-עיראקית.
השפעת מלחמת עיראק

מאז הפלישה לעיראק ונפילתו של סדאם חוסיין ב-2003, כמה קיצונים מיליטנטיים תקפו מוזיקאים, בעיקר בעיר הנמל בצרה, שם ככל הנראה הווהאבים היו אחראים למקרה. בצרה ידועה בכל רחבי עיראק בשירי המלחים שלה. חנויות מוזיקה בשכונת סאמר היו יעד להפצצות רימונים. מנהיגים דתיים קיצוניים הצליחו לגרום לסגירתם של כמה מאולמות הקונצרטים והמועדונים בעיר.
ראו גם

דודו טסה
לקריאה נוספת

Badley, Bill and Zein al Jundi. "Europe Meets Asia". 2000. In Broughton, Simon and Ellingham, Mark with McConnachie, James and Duane, Orla (Ed.), World Music, Vol. 1: Africa, Europe and the Middle East, pp 391–395. Rough Guides Ltd, Penguin Books. ISBN 1-85828-636-0
הערות שוליים

↑  Arabic Musical Instruments, www.traditionalarabicmusic.com
1 2 3  Jewish Role in Iraqi Music, www.dangoor.com
↑  Wayback Machine, ‏2005-12-02
1 2  Freedom could unlock doors for Iraqi artists' creativity, ‏2012-09-06
"ליל-אשיקי פי אל-הווא דלאיל"-המאהב המעוטר מאת אחמד עבדול קאדיר אל-מוסילי (1877-1941).
מוניר באשיר, אחד מגדולי נגני העוד העיראקיים במאה ה-20
עומר באשיר, בנו של מוניר באשיר, ונגן עוד בעצמו
לר

ערך זה עוסק בעיר בגרמניה. אם התכוונתם למשמעות אחרת, ראו .
לֵר (Leer) היא עיר במחוז לר שבצפון-מערב גרמניה, במדינת סקסוניה התחתונה, על הגבול עם הולנד. העיר שוכנת ליד הנהר אמס (Ems). אוכלוסייתה מונה כ-35,000 תושבים.
מאז ייסודה של לר, בראש השלטון בעיר עומדת המפלגה הסוציאל-דמוקרטית (SPD).
תרבות

היימטמוזאום הוא מוזיאון היסטורי לתולדות העיר לר וסביבתה. הוא ממוקם במבנה עתיק מהמאה ה-18 ומכיל תצוגות קבע ומספר תצוגות מתחלפות. במקום מתקיימות הרצאות.
המוזיאון הימי של לר - מכיל תצוגת ספינות עתיקות ותצוגות אודות ההיסטוריה הימית של לר והאזור.
מוזיאון הנס סמסון - מוזיאון יין הממוקם במבנה משנת 1570. חזית הבניין נוצרה בשנת 1643 בידי נזירים ממנזר תדינגה ליד לר.
מוזיאון האמנות של לר - מוזיאון המציג אמנות מקומית, המכיל ציורים, הדפסים, רישומים, צילומים ופסלים של אמנים מקומיים.
מוזיאון התה - ממוקם במבנה של חנות מכולת שנוסדה בשנת 1806. במקום תצוגת כלי תה מתקופות שונות.
העיר המיניאטורית לר - מוזיאון המכיל דגמים מוקטנים של ערים, כפרים ומבנים חשובים באזור.
הקהילה היהודית

יהודים התיישבו בלר במאה ה-16; תוך זמן קצר הקימו מסגרת של קהילה וכמה ממוסדותיה המקובלים. בשנת 1855 נחנך בית כנסת.
תקופת השואה - ב"ליל הבדולח" (9 בנובמבר 1938) הועלה בית הכנסת באש. כמה מיהודי לר הצליחו להגר לארצות אחרות ואילו שנשארו אחרי פרוץ מלחמת העולם השנייה (ספטמבר 1939) נספו בשואה. הקהילה היהודית של לר חדלה להתקיים בשנת 1940.
ערים תאומות

ללר שתי ערים תאומות:
פולין אלבלונג, פולין
הממלכה המאוחדת תרוברידג', אנגליה, הממלכה המאוחדת
הערות שוליים

↑  מוזיאון היסטורי לר
↑  המוזיאון הימי של לר
↑  מוזיאון הנס סמסון
↑  המוזיאון לאמנות מקומית של לר
↑  מוזיאון התה של לר
↑  העיר המיניאטורית לר
↑  בית התפוצות - מוזיאון העם היהודי, באתר קהילת יהודי לר.
↑  ערים תאומות - לר
| --- | --- |
בקרת זהויות :  NLI: 987007564571205171  BNE: XX6129464  BnF: cb135059709 (data)  GND: 4035002-2  LCCN: n81133728  MusicBrainz: 29f709e1-f0f5-4f0c-bfcc-f17b6889814a  NKC: ge1090207  SUDOC: 050189549  VIAF: 125503821   WorldCat (עם VIAF): 125503821 
ערך זה הוא קצרמרבנושא גרמניה. אתם מוזמנים לתרום לוויקיפדיה ו.
מוזיאון ברונל

| --- | --- |

 מידע כללי
 סוג:  היסטוריה
 על שם:  איזמבארד קינגדום ברונל 
 כתובת:  רות'רהית' 
 מיקום:  סאת'ק 
 מדינה:  הממלכה המאוחדת 
 הקמה ובנייה
 תקופת הבנייה:  ?–1961
 תאריך פתיחה רשמי:  1961 
 קואורדינטות:  51°30′06″N 0°03′11″W﻿ / ﻿51.5016°N 0.053°W﻿ / 51.5016; -0.053
 www.brunel-museum.org.uk
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמוזיאון ברונל(למפת לונדון רגילה) קנט סארי בר. בקי. הרטפורדשייר אסקסמוזיאון ברונל(למפת טאוור האמלטס רגילה) מוזיאון ברונל(למפת טאוור האמלטס מוגדלת) מוזיאון ברונל
 
מוזיאון ברונל (באנגלית: Brunel Museum) הוא מוזיאון הנמצא ברות'רהית' שבדרום מזרח לונדון בירת הממלכה המאוחדת. המוזיאון נמצא בבית המנועים של מנהרת התמזה שתוכנן על ידי סר מארק איזמבארד ברונל ומנציח את פועלם של מארק איזמבארד ברונל ואיזמבארד קינגדום ברונל.
היסטוריה

בית המנועים תוכנן על ידי סר מארק איזמבארד ברונל כחלק מהתשתית של תעלת התמזה. במבנה הותקנו מנועי קיטור שהפעילו משאבות על מנת לשאוב את המים מהמנהרה.
המוזיאון נפתח במבנה בשנת 1961 בשם "בית המנועים ברונל" (Brunel Engine House) על מנת להציג מידע על ההיסטוריה של המנהרה, וכן את עבודותיהם האחרות של מארק איזמבארד ברונל ושל איזמבארד קינגדום ברונל. בשנת 1975 שופץ המוזיאון בתרומת אגודת "תערוכת ברונל רות'רהיית'" (Brunel Exhibition Rotherhithe).
בשנת 2006 שונה שם המוזיאון, לשמו הנוכחי, והתערוכה הורחבה על מנת להציג עבודות נוספות של ברונל, וכן הותקן במוזיאון דגם של מגן המנהרה שתכננו מארק איזמבארד ברונל ואיזמבארד קינגדום ברונל.
בשנת 2007 שופץ המוזיאון והורחב. מנוע הקיטור הוצא מהמוזיאון (וכיום הוא מוצג במספנה ההיסטורית צ'טהאם), על מנת להרחיב את שטחי התצוגה של המוזיאון. עוד נבנו במוזיאון קפיטריה ושטחי שירותים. כמו כן פנה המוזיאון לחברת תחבורה עבור לונדון המפעילה את הרכבת התחתית של לונדון, לאור סגירת קו מזרח לונדון והפיכתו מקו רכבת תחתית לקו רכבת עילית, במטרה להרחיב את שטחי המוזיאון לתוך תחנות הרכבת התחתית ומנהרות הרכבת.
הערות שוליים

↑  תוכניות להרחבת מוזיאון ברונל לתוך שטחי הרכבת התחתית בקו מזרח לונדון.
| מוזיאונים וגלריות בלונדון |
| --- | --- | --- |
| מוזיאונים | המוזיאון הבריטי • מאדאם טוסו • המוזיאון הימי הלאומי • מוזיאון צ'רצ'יל וחדרי המלחמה של הקבינט • מוזיאון ג'פרי • מוזיאון הורנימן • מוזיאון הילדות V&A • מוזיאון המדע • מוזיאון המלחמה האימפריאלי • מוזיאון העיצוב • מוזיאון לונדון ומוזיאון בדוקלנדס • מוזיאון התחבורה של לונדון • מוזיאון ויקטוריה ואלברט • מוזיאון טייט בריטניה • מוזיאון טייט מודרן • המוזיאון להיסטוריה של הטבע • מוזיאון סואן • מוזיאון פרויד • קאטי סארק • מוזיאון שרלוק הולמס • מוזיאון פיטרי לארכאולוגיה מצרית • אוסף ולקם |  |
| גלריות | הגלריה הלאומית • אוסף וולאס • בית סאמרסט – גלריית קורטולד, אוסף גילברט, חדרי הארמיטאז' • גלריית דאליץ' • גלריית הדיוקנאות הלאומית • גלריית הייווארד • גלריית סרפנטיין • גלריית סאצ'י • גלריית המלכה |  |
לרשימת מוזיאונים מלאה ראו: מוזיאוני לונדון
לראות אותך מאושר

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"לראות אותך מאושר" הוא סינגל שהוקלט על ידי הזמרת הישראלית מאיה בוסקילה. השיר יצא לאור ב-23 בפברואר 2014, על ידי חברות התקליטים א.מ מוזיקה בע"מ ואבי גואטה הפקות בע"מ, כסינגל שהיה צריך להיכלל באלבום חדש, אך לבסוף הופץ כסינגל שלא מתוך אלבום.
השיר הגיע למקום ה-18 במצעד של רשת ג', התשיעי ברדיו אמצע הדרך, והשני במדיה פורסט.
רקע וכתיבה

השיר נכתב, הולחן והופק על ידי הנרי. השיר הוא שיר בסגנון הפופ המשלב בתוכו גם את סגנון הדאנס. על הווידאו קליפ הרשמי שפורסם עבור השיר נאמר כי בינו לבין הווידאו קליפ של "Drunk in Love" של ביונסה וג'יי זי, יש דמיון רב.
יוסי חרסונסקי סקר את השיר בחיוב והעניק לו ציון של שלושה וחצי כוכבי זהב מתוך חמישה בסך הכל.
וידאו קליפ

הוידאו קליפ הרשמי של השיר בוים על ידי הנרי שכתב, הלחין והפיק אותו, ופורסם ב-3 במרץ 2014. בקליפ ניתן לראות את בוסקילה, על גבי חוף ים ביחד עם בן זוגה. לאורכו ניתן לראות את השניים כשהם נמצאים בבית קפה.
בנוסף לכך, העלתה בוסקילה לפני צאת הקליפ את האודיו של השיר.
מיקומי שיא

|   ‏‏‏  מצעדים ודירוגים (2014)> מדינה |   ‏‏‏  מצעדים ודירוגים (2014)> מצעד |   ‏‏‏  מצעדים ודירוגים (2014)> מיקום שיא |   ‏‏‏  מצעדים ודירוגים (2014)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רדיו אמצע הדרך | 9 |  |
|  ישראל | רשת ג' | 18 |  |
הערות שוליים

↑  http://www.yosmusic.com/yos12538/
1 2 3 4  Maya Buskila (2014-03-03), מאיה בוסקילה - לראות אותך מאושר - הקליפ הרשמי! Maya Buskila - Lireo't Othch Meushar, נבדק ב-2018-09-02
↑  20.3.2014 – פזמונט, באתר pizmonet.co.il
↑  רדיו 90FM - ארכיון המצעדים, באתר www.90fm.co.il (ארכיון)
↑  אסף נבו, ‏להשתגע: שיר לוי עולה לפסגת ההשמעות, באתר ‏מאקו‏, 28 בפברואר 2014
↑  מילים לשיר לראות אותך מאושר - מאיה בוסקילה, באתר שירונט
↑  אסף נבו, ‏מאיה בוסקילה רוצה "לראות אותך מאושר", באתר ‏מאקו‏, 24 בפברואר 2014
↑  אסף נבו, ‏מעריצי ביונסה: מאיה בוסקילה מושפעת ממנה בקליפ, באתר ‏מאקו‏, 8 במרץ 2014
↑  "מאיה בוסקילה - לראות אותך מאושר, סינגלים חדשים, שירים חדשים, מאיה בוסקילה חדש, מוסיקה, מוסיקה דאנס, יוסמיוסיק, יוסי חרסונסקי, ביקורת מוסיקה,". יוסמיוסיק. 2014-02-25. נבדק ב-2018-09-02.
1 2  Maya Buskila (2014-03-03), מאיה בוסקילה - לראות אותך מאושר - הקליפ הרשמי! Maya Buskila - Lireo't Othch Meushar, נבדק ב-2018-09-02
| מאיה בוסקילה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | סיפור מכור • ימים של אהבה • שוברת שתיקה • נושמת |  |
| ערכים קשורים | ימים של אהבה • חי ב-LA LA לנד • הכוכב הבא לאירוויזיון |  |
| מאיה בוסקילה – סינגלים |
| --- | --- | --- |
| סיפור מכור | "יש בליבי כינור" • "סיפור מכור" • "הלב" • "זה רק בינינו" • "כשאתה נשבר" |  |
| ימים של אהבה | "חופים" • "רק אותך רוצה" • "רק אל תגיד" • "בלעדיך" • "ימים של אהבה" |  |
| שוברת שתיקה | "שוברת שתיקה" • "לנשום" • "שלום" • "רכבת אקספרס" |  |
| נושמת | "מה שהיה היה" • "מצפן" • "לעבור את היום" • "תקשיבי לי" • "מגדל" • "זיכרון ישן" • "השתגעתי" • "באמצע יום" • "נושמת" |  |
| אלבום חדש | "הלב שלי עומד למכירה" • "אני רואה אותך" • "ממך וממני" • "חד קרן" • "עם ישראל חי (יש לנו אור)" • "עד אחרי הנצח" • "לא לבד" • "2 דקות" |  |
| סינגלים אחרים | "נשמתי" • "לא מתביישת לאהוב" • "הזמן שלך" • "אל תוותר עלי" • "אהבה אחרת" • "חי ב-La La לנד" • "סלח לי" • "לראות אותך מאושר" • "פרידום" |  |
| השתתפות בסינגלים | "חברים בכל מיני צבעים" • "בוא נראה" • "הדרך אל הכפר" |  |
מחלף אלוף שדה

| --- | --- |

תצלום אוויר של המחלף
 תאריך הקמה:  יוני 1994
 מיקום:  רמת גן
 כבישים במחלף:    כביש 4 דרך אלוף שדה ודרך שיבא
 אתרים סמוכים:  המרכז הרפואי ע"ש חיים שיבא – תל השומר, הספארי ברמת גן
 קואורדינטות:  32°03′18″N 34°50′03″E﻿ / ﻿32.055°N 34.83416667°E﻿ / 32.055; 34.83416667
 
  מפת מיקום  מפה דינמית   (למפת גוש דן מוגדלת) מחלף אלוף שדה(למפת גוש דן רגילה) מחלף אלוף שדה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אלוף שדה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מחלף אלוף שדה  he מחלף אלוף שדהhe מחלף אלוף שדהמפת  __ רמת גן (in English: Ramat Gan)  __ גבעתיים (in English: Givatayim) [‌גוש דן וסביבותיו‌]מצפון ומערב: __ תל אביב-יפו (in English: Tel Aviv) ממזרח: __ בני ברק (in English: Bnei Brak), __ גבעת שמואל (in English: Giv'at Shmuel), __ קריית אונו (in English: Kiryat Ono), __ מחנה דורי (in English: Tel HaShomer Base) מדרום: __ אור יהודה (in English: Or Yehuda), __ פארק אריאל שרון (in English: Ariel Sharon Park) tabBackground:;tabBorder:#aaa;defaultTab:0;
 
מֶחְלַף אַלּוּף שָׂדֶה הוא מחלף המחבר את כביש 4, דרך אלוף שדה ודרך שיבא. הוא נמצא במזרחה של רמת גן, כאשר ממערב לו השכונות שיכון הצנחנים ונוה יהושע וממזרח לו רמת אפעל וכפר אז"ר.
היסטוריה

בשנת 1965 הודיע שר התחבורה ישראל בר יהודה שבקרוב תותקן בצומת אלוף שדה תאורה ותתבצע ספירה של כמות הרכבים העוברים בצומת כדי לברר האם יש צורך בהתקנת רמזור בצומת[דרוש מקור]. שר התחבורה טען שהסיבה היחידה לריבוי תאונות בצומת היא "אי שימת לב לחוקי התנועה מצד נהגים". בסוף שנת 1966 הותקן בצומת רמזור חדיש, הראשון שהותקן בישראל, הלוקח בחשבון את עומסי התנועה.
המחלף נפתח לתנועה ביוני 1994[דרוש מקור], ובדומה לדרך אלוף שדה המתחברת אליו, המחלף נקרא על שמו של אלוף יצחק שדה. המחלף נבנה כחלק מתוכנית רב-שנתית להפיכת חלקו העיקרי של כביש 4 לכביש שמתאפשרת בו נסיעה ללא רמזורים. המחלף מאפשר את כל שמונת כיווני המעבר האפשריים בין הדרכים הנפגשות בו. חלק ממעברים אלה מוכוונים על ידי רמזורים.
מבנה המחלף

מרכיב עיקרי במחלף הוא גשר המאפשר לדרך אלוף שדה ולדרך שיבא הנמצאת בהמשכה לעבור מעל לכביש 4, כך שהתנועה בכביש 4 תזרום ללא רמזורים.
סמוך למחלף נמצא מסוף אלוף שדה, ובמקום אף נבנתה מערכת כבישים המאפשרת לאוטובוסים העוברים במחלף לרדת למסוף על מנת להעלות ולהוריד נוסעים, ולאחר מכן לחזור למחלף בלא להפריע לשאר כלי הרכב הנוסעים במחלף.
מחלף אלוף שדה מחובר למחלף בר-אילן הנמצא מעט צפונית לו: הנוסעים בכביש 4 מצפון לדרום וחפצים לפנות ימינה או שמאלה במחלף אלוף שדה, חייבים להיכנס כבר במחלף בר-אילן לנתיב מיוחד שיאפשר להם פנייה זו. גם מי שנוסעים בדרך אלוף שדה או בדרך שיבא, ופונים צפונה, ישתלבו בכביש 4 רק במחלף בר-אילן.
מסוף האוטובוסים לא נגיש להורדת נוסעים מרכב פרטי, ומשמש בעיקר כתחנה להחלפת קו אוטובוס.
תוכניות עתידיות

גשר זה יורחב במפלס העליון על מנת שיעבור בו הקו הסגול של הרכבת הקלה, בשנת 2027 לפי הצפי. יוקם גשר נפרד צפונית לקיים עבור הרכבת וביניהם יוקם גשר מעבר להולכי רגל.
הערות שוליים

↑  תותקן תאורה בצומת כביש גהה ואלוף יצחק שדה, מעריב, 11 במרץ 1965
↑  מערכת רמזורים הפועלת בהתאם לעומס התנועה בצומת אלוף שדה כביש גהה, מעריב, 20 בדצמבר 1966

בכורה ארצית בצומת גהה, דבר, 28 בדצמבר 1966
↑  נתונים הנדסיים של הגשר, באתר נת"ע - נתיבי תחבורה עירוניים.
| 0 | 1 | 2 |
| --- | --- | --- |
| הקודם: מחלף מסובים | מחלפים בכביש 4 | הבא: מחלף בר-אילן |
מיכאל קולגנוב

מיכאל (מישה) קולגנוב (או קלגנוב; נולד ב-24 באוקטובר 1974) הוא קיאקיסט עבר ומאמן ישראלי, פעמיים ברציפות אלוף עולם, ובעל מדליית ארד אולימפית (סידני 2000). בין השנים 2013–2015 חבר מועצת עיריית טבריה.